Jammerbugt FC har solgt Sead Gavranovic til den islandske klub IBV Vestmanneyjar. Han skifter med øjblikkelig virkning.

Jammerbugt FC's offensiv har været blandt profilerne i foråret. Her har han været fast mand i startopstillingen. Men nu er han i Island. Den islandske klub IBN Vestmanneyjar kom nemlig med et tilbud, som hverken Sead Gavranovic eller Jammerbugt FC kunne afslå. - Chancen bød sig meget pludselig. Det var ikke noget, der var planlagt til at skulle ske nu, men når sådan en chance byder sig, bliver man nogle gange nødt til at gribe den og springe ud i det, siger Sead Gavranovic. Sead Gavranovics salg til IBV Vestmanneyjar træder i kraft med det samme.